операция на ЕС за управление на кризи,при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено нарушение; или
 —
 са възникнали в резултат на използването на активи, притежавани от Република Корея, при условие че активите са били използвани във връзка с операцията и с изключение на случаите на груба небрежност или умишлено нарушение от страна на персонала, командирован от Република Корея в операция на ЕС за управление на кризи,ползващ тези активи.“.
 ДЕКЛАРАЦИЯ ОТ РЕПУБЛИКА КОРЕЯ ОТНОСНО ОТКАЗА ОТ ИСКОВЕ СРЕЩУ ВСЯКА ДЪРЖАВА, КОЯТО УЧАСТВА В ОПЕРАЦИИ НА ЕС ЗА УПРАВЛЕНИЕ НА КРИЗИ
 „След като е приела да участва в операция на ЕС за управление на кризи, Република Корея ще се стреми, доколкото националната ѝ правна система позволява това, по възможност да не предявява искове срещу държава, която участва в операция на ЕС за управление на кризи, във връзка с увреждане, смърт на членове от нейния персонал, щета или загуба на притежавани от нея активи и използвани от операцията на ЕС за управление на кризи, ако това увреждане, смърт, щета или загуба:
 —
 са били причинени от персонала при изпълнението на техните задължения във връзка с операцията на ЕС за управление на кризи, освен в случай на груба небрежност или умишлено нарушение; или
 —
 са възникнали в резултат на използването на активи, притежавани от държавите, които участват в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено нарушение от страна на персонала на операцията на ЕС за управление на кризи, ползващ тези активи.“.
 